I aftes steg Marc Hester fra Team Concordia øverst på sejrsskamlen sammen med makkeren Iljo Keisse, da parret vippede hjemmebanefavoritterne - par nummer 7 - af tronen i den 50. udgave af det københavnske seksdagesløb.

Sejren kom i hus efter en nervepirrende afslutning i Ballerup Super Arena. Mens holdkammeraterne arbejder på formen ude på de vinterkolde landeveje, har Marc Hester og sin belgiske makker spurtet sig til sejren på den indendørs bane. Sejren kom først efter den allersidste spurt, da Iljo Keisse var suverænt den hurtigste foran Alex Rasmussen fra par nummer syv, og dermed vandt de løbet med 298 point, mens 7'erne måtte nøjes med 292 point.